Jude Law

David Jude Heyworth Law, naixiu de Londres (Reino Uniu) lo 29 d'aviento de 1972, ye un actor que Ha recibiu multiples premios, incluyiu un Premio BAFTA, mesmo que nominacions a dos Premios Oscar y dos Premios Tony. En 2007, recibió un Premio César d'Honor y estió nombrau caballero d'a Orden d'as Artes y as Letras por o Gubierno francés.

Law naixió y creixió en Londres y prencipió a actuar en teatro. Dimpués de trobar chicoz papers en largometraches, Law ganó reconoixencia por o suyo papel en The Talented Mr. Ripley (1999) d'Anthony Minghella, por a cual ganó o Premio BAFTA a lo Millor Actor Segundario y estió nominau a un Oscar. Trobó mas exito critico y comercial en Enemy at the Gates (2001), A.I. de Steven Spielberg (2001) y Road to Perdition de Sam Mendes (2002). Continó recibindo elochios por protagonizar a cinta de guerra Cold Mountain (2003), o drama Closer (2004) y a comedia romantica The Holiday (2006), obtenendo nominacions a l'Oscar y a o BAFTA por a primera d'ellas.

Law interpretó a lo Dr. Watson en Sherlock Holmes (2009) y Sherlock Holmes: A Game of Shadows (2011), un Albus Dumbledore mas choven en Fantastic Beasts: The Crimes of Grindelwald (2018) y Yon- Rogg en Captain Marvel (2019); toz os cuals se troban entre os suyos estrenos mas taquilleros. Os suyos atros papels notables estioron en Contagion (2011), Hugo (2011), Side Effects (2013), The Grand Budapest Hotel (2014) y Spy (2015); y as series de televisión The Young Pope (2016) y The New Pope (2020). Law tamién ha teniu una exitosa carrera en l'escenario, actuando en cuantas produccions de West End y Broadway como que Les Parents terribles'''en 1995, Hamlet en 2010 y Anna Christie'' en 2011.

 Se veiga tamién 
 Cintas interpretadas por Jude Law.

Categoría:Actors d'Anglaterra
Categoría:Naixius de Londres
Categoría:1972 (naixencias)